Aalborgs Stifts Adresseavis, 1823-10-16
Krigsskuepladsen. Fra Cadix meldes officielt, at der den 23de September, om Morgenen er gjort et Forsøg paa denne Bye selv af den franske Bombardeer-Flotille. Skibene laae omtrent 800 Toiser borte fra Pladsen og kastede henimod 200 Bomber og nogle Granater ind i den fra Kl. 8 Morgen til 10 1/2, da en stærk S. V. Vind og det deraf oprørte Hav tvang dem til at holde op. Angrebet blev besvaret af alle Forter og Batterier i Cadix, understøttet af 20 store Kanonbaade. Men Kuglerne fløi over 100 Toiser bort over den franske Linie, saa at de gjorde den næsten ingen Skade. Et Bombeskib og en Baad bleve trufne og 2 Mand dræbte. J Ca dir skulle mange Bomber have truffet og et Huus have brandt. Over 200 Jndvaanere skulle have forladt Staden, og ere modtagne af de Franske. Gen. Bourmont er afgaaet med befaling, at iværksætte en Landgang. Den 26de skulde Tropperne indskibes paa Flaaden, de til Landgang bestemte Barker skulde følge efter Skibene, og samme Dags Aften eller Nat ventede Man da, at store Begivenheder skulde gaae for sig. En stor Mængde Stiger ere bragte sammen i Pto S. Maria, hvis Bestemmelse Man dog ikke veed. Ogsaa er Man beskjæftiget med at slaae Broer over den Arm af Havet, der skiller Fortet Scti Petri fra Øen Leon. Hvert Øieblik falder der de Franske Fartøier af forskjellig Størrelse i Hænderne, der nu, som før, søge at slippe ind ved Fortet S. Petri. Siden de Franske ere blevne Herrer over Passet derved, ere Levnetsmidlerne i Cadix stegne til det Dobbelte. - Man læser nu den Brevvexling, der skal have fundet Sted mellem Hertugen af Angouleme og den spanske Konge, hvori den Første kalder Kongen "sin Broder og Fætter", og anbefaler ham at declarere Amnestie og sammenkalde de gamle Cortes af Spanien, saa snart han bliver fri, hvilken Anbefaling Kongen, unddrende sig over, at Man først nu, da Tropperne have været 6 Maaneder i Riget, kundgjør ham hans Broder og Onkel, den franske Konges Hensigter, forkaster, da, siger han, Sammenkaldelsen af de gamle Cortes vilde være det Samme, og endnu værre, end om Man fornyede Generalstaterne (les Stats generaux) i Frankerig. Det første Brev er af 17de, Svaret derpaa af 21de August. Man er dog ikke viis paa disse Breves Authenticitæt. Det vigtigste fra Krigsskuepladsen dennegang er ellers, at den stærke Fæstning Figueras har capituleret, og Garnisonen, 3000 Mand stærk, er krigsfangen. Den 29de September skulde Baron Damas's Tropper tage den i Besiddelse. Saaledes capitulerer den ene Fæstning efter den Anden. Det meldes og, at Lopez Bannes og Fæstningen Badajoz har overgivet sig, hvilket dog synes at behøve Bekræftelse. Underkastelsen skulde da være paa samme Vilkaar, som da Ballesteros capitulerede. Santona er den 27de f. M. bleven besat af de franske Tropper under Fyrst Hohenlohe i Kong Ferdinands Navn. Man har i denne Plads forefundet 1800 Mand, 150 Kanoner, over 10,000 Geværer, 1000 Cnt. Krudt, 6000 færdige Styk patroner og 613,000 Jnfanteriepatroner. Man arbeider af alle Kræfter paa de til Beleiringen af Urgel nødvendige Anstalter. Der er allerede paa 3 forskjellige Punkter oprettet Batterier mod Pladsen. Der udbredte sig nylig det Rygte, at nok en constitutionel Colonne, stærkere end den Forrige, rykkede frem fra Barcellona i Retningen af Vich og tildeels mod Tarragona. Llovera er med 2000 Mand rykket ud af Tarragona, hvor Milans igjen har Commandoen og gaaer mod Lerida. Gen. Tromelin og Baron Eroles er sat efter ham. Gen. Damas er ved sin Tilbagekomst til Girona bleven modtaget med megen Udmærkelse. Næsten med Tvang blev han sat i en riig Triumphvogn, trukken af 6, med broderet Damask behængte Heste, og kjørte i den under Musik, Geværsalver og Klokkeklang indi Byen.